สภาผู้แทนราษฎรไทย ชุดที่ 25

สภาผู้แทนราษฎรไทย ชุดที่ 25 (24​ มีนาคม​ พ.ศ. 2562​ – 20 มีนาคม พ.ศ. 2566) เป็นสภาล่างของรัฐสภาหลังการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ประกอบด้วยสมาชิก (ส.ส.) 500 คน 350 คนเป็นผู้แทนเขตเลือกตั้งทั้ง 350 เขตตามระบบจัดสรรปันส่วนผสม ซึ่งลดจำนวนลงตามรัฐธรรมนูญแห่งราชอาณาจักรไทย พุทธศักราช 2560 และอีก 150 คนมาจากระบบบัญชีรายชื่อที่ใช้สูตรที่นั่งปรับระดับ (leveling seat) ในบรรดา ส.ส. ที่ได้รับเลือกตั้ง มีถึง 250 คนที่ไม่เคยได้รับเลือกตั้งมาก่อน และสภาฯ ชุดนี้ยังมีพรรคการเมือง 25 พรรค ซึ่งนับว่ามากที่สุดเป็นประวัติการณ์
มีรัฐพิธีเปิดประชุมรัฐสภาเมื่อวันที่ 24 พฤษภาคม 2562 พลเอก ประยุทธ์ จันทร์โอชา ได้รับมติเลือกให้ดำรงตำแหน่งนายกรัฐมนตรีต่อ โดยได้รับการสนับสุนนจากพรรคการเมือง 19 พรรค ทีแรกสื่อคาดกันว่ารัฐบาลผสมดังกล่าวจะมีความอ่อนแอเพราะมีคะแนนเสียงห่างจากพรรคร่วมฝ่ายค้านไม่มากนัก และมีโอกาสล้มได้หากแพ้เสียงในกฎหมายสำคัญ อย่างไรก็ตาม สมาชิกของ ส.ส. ฝ่ายรัฐบาลเพิ่มขึ้นเรื่อย ๆ เนื่องจากมี ส.ส. พรรคร่วมฝ่ายค้านหลายคนหันไปเข้ากับฝ่ายรัฐบาลแทน  
สภาชุดนี้สิ้นสุดสมาชิกภาพลง เนื่องจากการยุบสภาผู้แทนราษฎร เมื่อวันที่ 20 มีนาคม พ.ศ. 2566

**เหตุการณ์สำคัญ**
 7 พฤษภาคม 2562: คณะกรรมการการเลือกตั้งประกาศรับรองผลการเลือกตั้งสมาชิกสภาผู้แทนราษฎรแบบแบ่งเขต 349 คน- 8 พฤษภาคม 2562: คณะกรรมการการเลือกตั้งประกาศรับรองผลการเลือกตั้งสมาชิกสภาผู้แทนราษฎรแบบบัญชีรายชื่อ 149 คน- 24 พฤษภาคม 2562: พระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี เสด็จพระราชดำเนินไปทรงประกอบรัฐพิธีเปิดประชุมรัฐสภา- 25 พฤษภาคม 2562: มึการประชุมสภาผู้แทนราษฏรครั้งที่ 1 (สมัยสามัญประจำปีครั้งที่หนึ่ง) เพื่อเลือกประธานสภาผู้แทนราษฎร ซึ่งที่ประชุมมีมติเลือกชวน หลีกภัย จาก พรรคประชาธิปัตย์ เป็นประธานสภาผู้แทนราษฏร เอาชนะสมพงษ์ อมรวิวัฒน์ จากพรรคเพื่อไทย ด้วยคะแนนเสียง 258 ต่อ 235 เสียง งดออกเสียง 1 เสียง- 26 พฤษภาคม 2562: มีการประชุมสภาผู้แทนราษฏรครั้งที่ 2 (สมัยสามัญประจำปีครั้งที่หนึ่ง) เพื่อเลือกรองประธานสภาผู้แทนราษฏร ซึ่งที่ประชุมมีมติเลือกสุชาติ ตันเจริญ จากพรรคพลังประชารัฐ เป็นรองประธานสภาผู้แทนราษฎรคนที่ 1 เอาชนะเยาวลักษณ์ วงษ์ประภารัตน์ จากพรรคอนาคตใหม่ ด้วยคะแนนเสียง 248 ต่อ 246 และศุภชัย โพธิ์สุ จากพรรคภูมิใจไทย เป็นรองประธานสภาผู้แทนราษฎรคนที่ 2 เอาชนะประสงค์ บูรณ์พงศ์ จากพรรคเสรีรวมไทย ด้วยคะแนนเสียง 256 ต่อ 239 เสียง- 5 มิถุนายน 2562: ในการประชุมร่วมกันของรัฐสภา ครั้งที่ 1 (สมัยสามัญประจำปีครั้งที่หนึ่ง) เพื่อพิจารณาให้ความเห็นชอบบุคคลซึ่งสมควรได้รับการแต่งตั้งเป็นนายกรัฐมนตรี ตามมาตรา 272 ของรัฐธรรมนูญแห่งราชอาณาจักรไทย ณัฏฐพล ทีปสุวรรณ สมาชิกสภาผู้แทนราษฎรแบบบัญชีรายชื่อพรรคพลังประชารัฐ ได้เสนอชื่อพล.อ.ประยุทธ์ จันทร์โอชา นายกรัฐมนตรีในรัฐบาลรักษาการในขณะนั้น เป็นบุคคลซึ่งสมควรได้รับการแต่งตั้งเป็นนายกรัฐมนตรี และศรีนวล บุญลือ สมาชิกสภาผู้แทนราษฎร จังหวัดเชียงใหม่ สังกัดพรรคอนาคตใหม่ ได้เสนอชื่อธนาธร จึงรุ่งเรืองกิจ หัวหน้าพรรคอนาคตใหม่ เป็นบุคคลซึ่งสมควรได้รับการแต่งตั้งเป็นนายกรัฐมนตรีอีกชื่อหนึ่ง ผลปรากฏว่าพล.อ.ประยุทธ์ได้คะแนนเห็นชอบ 500 เสียง ธนาธรได้คะแนนเห็นชอบ 244 เสียง งดออกเสียง 3 เสียง โดยมีสมาชิกวุฒิสภาเห็นชอบให้พล.อ.ประยุทธ์ จำนวน 249 เสียง จาก 250 เสียง เป็นอันว่าพล.อ.ประยุทธ์ จันทร์โอชา ได้คะแนนเสียงเห็นชอบเกินกึ่งหนึ่งของจำนวนสมาชิกของทั้งสองสภา โดยนายชวน หลีกภัย ประธานสภาผู้แทนราษฎรจะได้นำชื่อขึ้นทูลเกล้าฯ เพื่อให้ทรงลงพระปรมาภิไธยต่อไป- 25,26 กรกฎาคม 2562: ในการประชุมร่วมกันของรัฐสภาครั้งที่ 2 เป็นพิเศษ (สมัยสามัญประจำปีครั้งที่หนึ่ง) ที่ประชุมร่วมกันของรัฐสภาได้มีการพิจารณาเรื่องด่วน "คณะรัฐมนตรีแถลงนโยบายต่อรัฐสภา ตามมาตรา 162 ของรัฐธรรมนูญแห่งราชอาณาจักรไทย"- 21 กุมภาพันธ์ 2563: ศาลรัฐธรรมนูญวินิจฉัยยุบพรรคอนาคตใหม่- 24–28 กุมภาพันธ์ 2563: การอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2563- 24 กันยายน 2563: รัฐสภาลงมติตั้งคณะกรรมาธิการพิจารณาร่างแก้ไขรัฐธรรมนูญก่อนรับหลักการ- 26–27 ตุลาคม 2563: สมัยประชุมวิสามัญเนื่องจากการประท้วงในประเทศไทย พ.ศ. 2563- 16–19 กุมภาพันธ์ 2564: การอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2564- 20 มกราคม 2565: พรรคพลังประชารัฐมีมติขับ สส. 20 คนพ้นจากและสส.เหล่านั้นได้ไปสังกัดพรรคเศรษฐกิจไทยแทน- 19–23 กรกฎาคม 2565: การอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2565- 15 ธันวาคม 2565: ส.ส. 31 คนจากพรรคต่าง ๆ ลาออกจากตำแหน่ง ส.ส. และพรรคเดิมเพื่อไปสังกัดพรรคภูมิใจไทย- 20 มีนาคม 2566: ยุบสภาผู้แทนราษฎร

**กฎหมายสำคัญ**
 13 กุมภาพันธ์ 2563: ร่างพระราชบัญญัติงบประมาณรายจ่ายประจำปีงบประมาณ พ.ศ. 2563- 31 พฤษภาคม 2563: พระราชกำหนดให้อำนาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563- 31 พฤษภาคม 2563: พระราชกำหนดการให้ความช่วยเหลือทางการเงินแก่ผู้ประกอบวิสาหกิจที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563- 31 พฤษภาคม 2563: พระราชกำหนดการรักษาเสถียรภาพของระบบการเงินและความมั่นคงทางเศรษฐกิจของประเทศ พ.ศ. 2563- 18 มิถุนายน 2563: ร่างพระราชบัญญัติโอนงบประมาณรายจ่าย พ.ศ. 2563- 18 กันยายน 2563: ร่างพระราชบัญญัติงบประมาณรายจ่ายประจำปีงบประมาณ พ.ศ. 2564- 20 มกราคม 2564: ร่างพระราชบัญญัติแก้ไขเพิ่มเติมประมวลกฎหมายอาญา เรื่องการทำให้แท้ง- 23 กุมภาพันธ์ 2564: ร่างพระราชบัญญัติป้องกันและปราบปรามการทรมานและการกระทำให้บุคคลสูญหาย- 2 มิถุนายน 2564: ร่างพระราชบัญญัติงบประมาณรายจ่ายประจำปีงบประมาณ พ.ศ. 2565- 10 มิถุนายน 2564: พระราชกำหนดให้อำนาจกระทรวงการคลังกู้เงินเพื่อแก้ไขปัญหาเศรษฐกิจและสังคม จากการระบาดของโรคติดเชื้อไวรัสโคโรนา 2019 เพิ่มเติม พ.ศ. 2564- 22 มิถุนายน 2564: ร่างพระราชบัญญัติว่าด้วยการออกเสียงประชามติ ร่วมกับวุฒิสภา- 10 กันยายน 2564: ร่างรัฐธรรมนูญแห่งราชอาณาจักรไทย แก้ไขเพิ่มเติม (แก้ไขเพิ่มเติมมาตรา 83 และมาตรา 91) ร่วมกับวุฒิสภา- 23 สิงหาคม 2565: ร่างพระราชบัญญัติงบประมาณรายจ่ายประจำปีงบประมาณ พ.ศ. 2566- 14 กันยายน 2565: ร่างพระราชบัญญัติกองทุนเงินให้กู้ยืมเพื่อการศึกษา- 28 ธันวาคม 2565: ร่างพระราชบัญญัติกองทุนเงินให้กู้ยืมเพื่อการศึกษา (ฉบับที่วุฒิสภาแก้ไข)

**ร่างกฎหมาย**
 ร่างพระราชบัญญัติแก้ไขเพิมเติมประมวลกฎหมายแพ่งและพาณิชย์ หรือกฎหมายสมรสเท่าเทียม- ร่างพระราชบัญญัติคู่ชีวิต- ร่างพระราชบัญญัติกัญชา กัญชง

**องค์ประกอบของสภา**
สภาผู้แทนราษฎรไทย ประกอบด้วยสมาชิกสภาผู้แทนราษฎร จำนวน 500 ที่นั่ง

**จำนวนสมาชิกสภาผู้แทนราษฎรจำแนกตามพรรค ประเภท และภาค**

**รายชื่อสมาชิกสภาผู้แทนราษฎรแบบบัญชีรายชื่อ**
มีรายชื่อดังนี้

**พรรคก้าวไกล (31)**

**พรรคพลังประชารัฐ (18)**

**พรรคประชาธิปัตย์ (19)**

**พรรคภูมิใจไทย (14)**

**พรรคเสรีรวมไทย (10)**

**พรรคเศรษฐกิจใหม่ (6)**

**พรรคเพื่อชาติ (5)**

**พรรคชาติไทยพัฒนา (5)**

**พรรครวมพลัง (4)**

**พรรครวมไทยสร้างชาติ (2)**

**พรรคพลังท้องถิ่นไท (3)**

**พรรคชาติพัฒนากล้า (2)**

**พรรคโอกาสไทย (2)**

**พรรคครูไทยเพื่อประชาชน (1)**

**พรรคไทยศรีวิไลย์ (1)**

**พรรคประชาชาติ (1)**

**พรรคประชาธิปไตยใหม่ (1)**

**พรรคประชาภิวัฒน์ (1)**

**พรรคพลังธรรมใหม่ (1)**

**พรรคพลังปวงชนไทย (1)**

**พรรคเพื่อชาติไทย (1)**

**พรรคอนาคตใหม่ (0)**

**พรรคประชาชนปฏิรูป (0)**

**พรรคประชาธรรมไทย (0)**

**พรรคประชานิยม (0)**

**พรรคไทรักธรรม (0)**

**พรรครวมแผ่นดิน (0)**

**พรรคพลเมืองไทย (0)**

**พรรคเศรษฐกิจไทย (0)**

**รายชื่อสมาชิกสภาผู้แทนราษฎรแบบแบ่งเขต**
15px ดำรงสมาชิกภาพ
15px สิ้นสุดสมาชิกภาพ
แยกตามรายภาคตามการแบ่งของราชบัณฑิตยสถาน

**กรุงเทพมหานคร**

**ภาคกลาง**
มีรายชื่อดังนี้

**ภาคเหนือ**
มีรายชื่อดังนี้

**ภาคตะวันออกเฉียงเหนือ**
มีรายชื่อดังนี้

**ภาคใต้**
มีรายชื่อดังนี้

**ภาคตะวันออก**
มีรายชื่อดังนี้

**ภาคตะวันตก**
มีรายชื่อดังนี้

**การเปลี่ยนแปลงจำนวนสมาชิกสภาผู้แทนราษฎร**
หมายเหตุ:- ภาระทางการเมืองและกฎหมายของรัฐบาลในสภาผู้แทนราษฎรชุดนี้ มีดังนี้
** ลงมติเลือกนายกรัฐมนตรี ต้องใช้เสียงข้างมากของสภาผู้แทนราษฎรร่วมกับวุฒิสภา (อย่างน้อย 376 เสียง)
** ลงมติแก้ไขรัฐธรรมนูญ ต้องใช้เสียงข้างมากของสภาผู้แทนราษฎรร่วมกับวุฒิสภา (อย่างน้อย 376 เสียง) โดยสมาชิกวุฒิสภาต้องเห็นชอบไม่น้อยกว่า 1 ใน 3 (อย่างน้อย 84 เสียง)
** ลงมติผ่านร่างกฎหมาย ต้องใช้เสียงข้างมาก (อย่างน้อย 251 เสียง)
** ลงมติผ่านงบประมาณ ต้องใช้เสียงข้างมาก (อย่างน้อย 251 เสียง)
**ลงมติในการอภิปรายไม่ไว้วางใจ ต้องใช้เสียงข้างมาก (อย่างน้อย 251 เสียง)

**ความคืบหน้าของฝ่ายเสียงข้างมาก**
รัฐบาลผสม

**การเลือกตั้งซ่อม**
 26 พฤษภาคม พ.ศ. 2562 – เขต 8 เชียงใหม่ เนื่องจากนายสุรพล เกียรติไชยากร ผู้สมัครจากพรรคเพื่อไทยได้รับใบส้ม ผู้สมัครจากพรรคอนาคตใหม่คือ ศรีนวล บุญลือ ชนะการเลือกตั้งผลการคำนวณ ส.ส. บัญชีรายชื่อใหม่หลังการเลือกตั้ง ทำให้พรรคพลังประชารัฐและพรรคประชาธิปัตย์ได้ ส.ส. เพิ่มอีกพรรคละ 1 ที่นั่ง ส่วนพรรคไทรักธรรมเสียที่นั่ง- 23 ตุลาคม พ.ศ. 2562 – เขต 5 นครปฐม เนื่องจากนางจุมพิตา จันทรขจร ลาออกจากตำแหน่งสมาชิกสภาผู้แทนราษฎร เมื่อวันที่ 10 กันยายน 2562 เนื่องจากปัญหาสุขภาพ จึงต้องมีการจัดการเลือกตั้งซ่อมผลปรากฏว่า เผดิมชัย สะสมทรัพย์ จาก พรรคชาติไทยพัฒนา ชนะการเลือกตั้ง- 22 ธันวาคม พ.ศ. 2562 – เขต 7 ขอนแก่น เนื่องจากนายนวัธ เตาะเจริญสุข ที่พ้นสภาพการเป็นสมาชิกสภาผู้แทนราษฎรเนื่องจากถูกจำคุกระหว่างการดำรงตำแหน่งตามคำวินิจฉัยของศาลรัฐธรรมนูญ ผลปรากฏว่า สมศักดิ์ คุณเงิน จาก พรรคพลังประชารัฐ เป็นฝ่ายชนะการเลือกตั้ง- 23 กุมภาพันธ์ พ.ศ. 2563 – เขต 2 กำแพงเพชร เนื่องจากพันตำรวจโท ไวพจน์ อาภรณ์รัตน์ ที่พ้นสภาพการเป็นสมาชิกสภาผู้แทนราษฎรเนื่องจากต้องคำพิพากษาให้จำคุกระหว่างการดำรงตำแหน่งตามคำวินิจฉัยของศาลฎีกา ผลปรากฏว่า เพชรภูมิ อาภรณ์รัตน์ บุตรชายของพันตำรวจโทไวพจน์จาก พรรคพลังประชารัฐ เป็นฝ่ายชนะการเลือกตั้ง- 20 มิถุนายน พ.ศ. 2563 – เขต 4 ลำปาง เนื่องจาก อิทธิรัตน์ จันทรสุรินทร์ เสียชีวิตระหว่างดำรงตำแหน่งตามรัฐธรรมนูญ มาตรา 105 วรรคหนึ่ง (1) จึงต้องจัดการเลือกตั้งขึ้นใหม่ภายใน 45 วันนับแต่วันที่ตำแหน่งนั้นว่างลง ผลปรากฏว่า วัฒนา สิทธิวัง จาก พรรคพลังประชารัฐ เป็นฝ่ายชนะการเลือกตั้ง- 9 สิงหาคม พ.ศ. 2563 -  เขต 5 สมุทรปราการ เนื่องจากนายกรุง ศรีวิไลพ้นสภาพการเป็นสมาชิกสภาผู้แทนราษฎรเนื่องจากถูกศาลฎีกาแผนกคดีเลือกตั้งมีคำสั่งให้มีการเลือกตั้งใหม่ ผลปรากฏว่านายกรุงศรีวิไลจากพรรคพลังประชารัฐ สามารถรักษาตำแหน่งไว้ได้- 7 มีนาคม พ.ศ. 2564 – เขต 3 นครศรีธรรมราช เนื่องจากนายเทพไท เสนพงษ์พ้นสภาพการเป็นสมาชิกสภาผู้แทนราษฎรเนื่องจากถูกตัดสินให้จำคุก 2 ปีและถูกตัดสิทธิเลือกตั้ง 10 ปี ผลปรากฏว่านายอาญาสิทธิ์ ศรีสุวรรณ จากพรรคพลังประชารัฐเป็นฝ่ายชนะในการเลือกตั้ง- 16 มกราคม พ.ศ. 2565 - เขต 1 ชุมพร เนื่องจาก ชุมพล จุลใส หยุดปฏิบัติหน้าที่​ 24​ ก.พ.​ 2564 / ถูกตัดสิทธิ์ทางการเมือง 5 ปี / พ้นจากตำแหน่งตามคำวินิจฉัยของศาลรัฐธรรมนูญ ผลปรากฏว่า อิสรพงษ์ มากอำไพ จากพรรคประชาธิปัตย์ เป็นฝ่ายชนะ- 16 มกราคม พ.ศ. 2565 - เขต 6 สงขลา เนื่องจาก ถาวร เสนเนียม หยุดปฏิบัติหน้าที่ 24 ก.พ. 64 / พ้นจากตำแหน่งตามคำวินิจฉัยของศาลรัฐธรรมนูญ ผลปรากฏว่า สุภาพร กำเนิดผล จาก พรรคประชาธิปัตย์ เป็นฝ่ายชนะ- 30 มกราคม พ.ศ. 2565 – เขต 9 กรุงเทพมหานคร เนื่องจากศาลรัฐธรรมนูญได้มีคำวินิจฉัยว่า สิระ เจนจาคะพ้นจากตำแหน่งสมาชิกสภาผู้แทนราษฎรเพราะขาดคุณสมบัติเพื่อลงสมัครรับเลือกตั้งมาตั้งแต่ต้น ผลปรากฏว่านายสุรชาติ เทียนทอง จากพรรคเพื่อไทย เป็นฝ่ายชนะการเลือกตั้ง- 21 พฤษภาคม พ.ศ. 2565 – เขต 3 ราชบุรี เนื่องจาก ปารีณา ไกรคุปต์ หยุดปฏิบัติหน้าที่ 25 มี.ค. 64 / ถูกตัดสิทธิ์ทางการเมือง 10 ปี / พ้นจากตำแหน่งตามคำวินิจฉัยของศาลรัฐธรรมนูญ ผลปรากฏว่า ชัยทิพย์ กมลพันธ์ทิพย์ จาก พรรคประชาธิปัตย์ เป็นฝ่ายชนะ- 10 กรกฎาคม พ.ศ. 2565 – เขต 4 ลำปาง เนื่องจาก วัฒนา สิทธิวัง หยุดปฏิบัติหน้าที่ 21 ม.ค. 65 / กกต. มีมติให้ใบเหลือง / พ้นจากตำแหน่งตามคำวินิจฉัยของศาลฎีกา ผลปรากฏว่า เดชทวี ศรีวิชัย จาก พรรคเสรีรวมไทย เป็นฝ่ายชนะ

**ประชากรศาสตร์**
อายุเฉลี่ยของ ส.ส. 498 คนที่ กกต. ประกาศรายชื่ออยู่ที่ 52 ปี ส.ส. อายุน้อยที่สุด คือ เพชรชมพู กิจบูรณะ (25 ปี) (พรรครวมพลังประชาชาติไทย) และ ส.ส. อายุมากที่สุด คือ ชัย ชิดชอบ (91 ปี) (พรรคภูมิใจไทย) แบ่งเป็นเพศชาย 418 คน เพศหญิง 76 คน และผู้มีความหลากหลายทางเพศ (LGBT) 4 คน
ส.ส. 309 คน คิดเป็นร้อยละ 62 ของสภา สำเร็จการศึกษาระดับปริญญาโท รองลงมาคือจบปริญญาตรี 127 คน คิดเป็นร้อยละ 25, ปริญญาเอก 48 คน คิดเป็นร้อยละ 10 และต่ำกว่าปริญญาตรี 14 คน คิดเป็นร้อยละ 3 ในสภาชุดดังกล่าว สมาชิกไม่เคยได้รับเลือกตั้ง 250 คน

**"ส.ส. เอื้ออาทร"**
ส.ส. เอื้ออาทร เป็นชื่อเรียก ส.ส. แบบบัญชีรายชื่อ 11 คน จากพรรคการเมืองขนาดเล็กซึ่งได้คะแนนเสียงต่ำกว่า 71,000 คะแนนจำนวน 11 พรรค ที่ได้รับการจัดสรรมาตามสูตรคำนวณ ส.ส. ของ กกต. หลังการประกาศรับรอง ส.ส. แบบบัญชีรายชื่อเมื่อวันที่ 8 พฤษภาคม ได้เกิดกระแสการวิพากษ์วิจารณ์และการติดแฮชแท็กบนทวิตเตอร์ แต่ผู้ใช้อินเทอร์เน็ตและพรรคการเมืองบางพรรคเห็นว่า อาจขัดต่อกฎหมาย และเอื้อประโยชน์ให้แก่พวกพ้อง จึงเป็นที่มาของชื่อดังกล่าว
เมื่อวันที่ 13 พฤษภาคม ตัวแทนพรรคการเมืองขนาดเล็ก 11 พรรคได้แถลงมติร่วมกันยืนยันสนับสนุนพรรคพลังประชารัฐเป็นแกนนำจัดตั้งรัฐบาล และลงคะแนนให้พลเอก ประยุทธ์ จันทร์โอชา เป็นนายกรัฐมนตรีอีกสมัย
ส.ส. เอื้ออาทรทั้ง 11 คน  มีรายชื่อดังนี้
# ปรีดา บุญเพลิง (ครูไทยเพื่อประชาชน)
# พีระวิทย์ เรื่องลือดลภาค (ไทรักธรรม) (เริ่มปฏิบัติหน้าที่อีกครั้งวันที่ 28 มกราคม 2563 หลังจากพ้นจากตำแหน่งสมาชิกสภาผู้แทนราษฎรแบบบัญชีรายชื่อ เมื่อวันที่ 29 พฤษภาคม 2562)
# มงคลกิตติ์ สุขสินธารานนท์ (ไทยศรีวิไลย์)
# พิเชษฐ สถิรชวาล (ประชาธรรมไทย)
# สุรทิน พิจารณ์ (ประชาธิปไตยใหม่)
# พลตำรวจเอก ยงยุทธ เทพจำนงค์ (ประชานิยม)
# สมเกียรติ ศรลัมพ์ (ประชาภิวัฒน์)
# ไพบูลย์ นิติตะวัน (ประชาชนปฏิรูป)
# ระวี มาศฉมาดล (พลังธรรมใหม่)
# คฑาเทพ เตชะเดชเรืองกุล (พลังไทยรักไทย)
# ศิลัมพา เลิศนุวัฒน์ (พลเมืองไทย)

**ผู้ดำรงตำแหน่ง**
ประธานสภาผู้แทนราษฎร : ชวน หลีกภัย- รองประธานประธานสภาผู้แทนราษฎรคนที่หนึ่ง : สุชาติ ตันเจริญ- รองประธานประธานสภาผู้แทนราษฎรคนที่สอง : ศุภชัย โพธิ์สุ

**การลงมติเลือกผู้ดำรงตำแหน่ง**

**คณะกรรมาธิการ**

**คณะกรรมาธิการสามัญ**

**คณะกรรมาธิการวิสามัญ**

**ฉายารัฐสภา (เฉพาะสภาผู้แทนราษฎร)**

**เชิงอรรถ**

**อ้างอิง**

หมวดหมู่:การเมืองไทยในปี พ.ศ. 2562
หมวดหมู่:รัฐธรรมนูญแห่งราชอาณาจักรไทย พุทธศักราช 2560